Els treballadors de l’Ajuntament s’uneixen al corrent de l’aigua de l’aixeta amb el Taller d’Ocupació Agenda 2030
2025-07-24

Els alumnes treballadors del Taller d’Ocupació Agenda 2030 han estat, aquest matí (9-06-2022), de visita per l’Ajuntament de Burjassot. Ho han fet per a obsequiar a la plantilla que treballa diàriament en el Consistori amb una botella d’aigua de metall de la campanya Uneix-te al corrent que, ells mateixos, des del Taller d’Ocupació per a la consecució del certificat de professionalitat en la branca d’Educació i Interpretació Ambientació Ambiental, han impulsat.

Amb la col·laboració del propi Ajuntament, la campanya Uneix-te al corrent pretén promoure l’ús i consum de l’aigua de l’aixeta com a hàbit saludable en lloc de l’aigua embotellada i, al temps, contribuir a la reducció del plàstic, com a via necessària per a preservar el medi ambient. Per a treballar en tots dos objectius, la campanya s’ha materialitzat en unes botelles de metall que s’han repartit aquest matí entre els treballadors i treballadores de l’Ajuntament, serigrafiades amb el lema Uneix-te al corrent.

La campanya Uneix-te al corrent es va presentar el mes de maig passat amb motiu de la II Jornada de Portes Obertes dels Programes d’Ocupació i Formació gestionats per l’Ajuntament de Burjassot. Aqueix dia, tots els assistents la botella per a l’aigua corrent i també podien participar en un tast d’aigua per a reparar en la poca diferència de gust entre l’aigua embotellada i l’aigua potable de l’aixeta. El seu consum és una mesura sostenible per a la cura de medi ambient, és hàbit saludable, suposa estalvi econòmic i es perfila com a bona pràctica per a la necessària reducció del plàstic. En definitiva, tot són bons motius per a unir-se al corrent.